CELEX: 62021TB0012
Language: sk
Date: 2021-04-13 00:00:00
Title: Vec T-12/21 R: Uznesenie predsedu Všeobecného súdu z 13. apríla 2021 – PJ/EIT („Konanie o nariadení predbežného opatrenia – Verejná služba – Opatrenia organizácie práce počas zdravotnej krízy – Zákaz práce na diaľku mimo krajiny výkonu zamestnania – Žiadosť o výnimku – Rozhodnutie o zamietnutí – Návrh na odklad výkonu – Návrh na nariadenie predbežných opatrení – Naliehavosť – Fumus boni iuris – Zváženie záujmov“)

21.6.2021   
            
            
               SK
            
            
               Úradný vestník Európskej únie
            
            
               C 242/48
            
         
      Uznesenie predsedu Všeobecného súdu z 13. apríla 2021 – PJ/EIT
      (Vec T-12/21 R)
      („Konanie o nariadení predbežného opatrenia - Verejná služba - Opatrenia organizácie práce počas zdravotnej krízy - Zákaz práce na diaľku mimo krajiny výkonu zamestnania - Žiadosť o výnimku - Rozhodnutie o zamietnutí - Návrh na odklad výkonu - Návrh na nariadenie predbežných opatrení - Naliehavosť - Fumus boni iuris - Zváženie záujmov“)
      (2021/C 242/68)
      Jazyk konania: francúzština
      
         Účastníci konania
      
      
         Žalobca: PJ (v zastúpení: N. de Montigny, advokátka)
      
         Žalovaný: Európsky inovačný a technologický inštitút (v zastúpení: P. Juanes Burgos, splnomocnený zástupca, za právnej pomoci A. Duron, advokátka)
      
         Predmet veci
      
      Návrh podaný na základe článkov 278 a 279 ZFEÚ jednak na odklad výkonu rozhodnutia EIT zo 17. decembra 2020 o zamietnutí žiadosti žalobcu o prácu na diaľku z jeho miesta pôvodu a jednak na nariadenie EIT, aby mu povolil prácu na diaľku z jeho miesta pôvodu až do zrušenia obmedzení spojených so zdravotnou krízou, ktoré uložili nemecké a maďarské vnútroštátne orgány
      
         Výrok
      
      
                  1.
               
               
                  Výkon rozhodnutia riaditeľa Európskeho inovačného a technologického inštitútu (EIT) zo 17. decembra 2020, ktorým bola zamietnutá žiadosť PJ o prácu na diaľku zo svojho miesta pôvodu, sa odkladá.
               
            
                  2.
               
               
                  EIT povolí PJ prácu na diaľku z miesta bydliska jeho detí, pokiaľ to odôvodňuje situácia v súvislosti s pandémiou COVID-19, pričom nie je dotknutá povinnosť PJ dostaviť sa ad hoc na miesto výkonu zamestnania z dôvodov súvisiacich so záujmom služby.
               
            
                  3.
               
               
                  O trovách konania sa rozhodne neskôr.